Vägivald tipnes ööl vastu pühapäeva tulistamisega linna lõunaosas, kus sai haavata kaheksa inimest.

Politsei seostab vägivalla tõusu kuritegelike jõukudega, kes püüavad mõnel juhul suviselt suurtesse rahvahulkadesse varjuda.

"Nad kasutavad seda ära ja tulistavad rahva hulka, hoolimata sellest, kes pihta saab," seletas Chicago politseijuht Fred Waller.

2016. aastal sooritati Chicagos eelneva 20 aastaga võrreldes rekordarv mõrvu ning sestsaadik on linn ka president Donald Trumpi regulaarse kriitika sihtmärk.

Trumpi advokaat, endine New Yorgi linnapea Rudolph Giuliani süüdistas nädalavahetuse vägivallas Chicago demokraatidest juhte.

Waller ütles pühapäeval, et Chicagos on tulistamiste arv tänavu langenud 30 ja mõrvade arv 25 protsenti. "Seda ei saa mingil juhul pidada võiduks, aga me liigume õiges suunas."

Politseijuhi sõnul on linna tänavatelt eemaldatud 5500 ebaseaduslikku relva. "Ma luban sellele linnale, et me ei saa lüüa. Me kõik elame selles linnas ja tahame, et see oleks turvalisem."

Illinois´ osariigis Michigani järve kaldal asuv Chicago on USA üks suuremaid linnu.